# 1969

|  |  |
| --- | --- |
| Árþúsund: | 2. árþúsundið |
| Aldir: | * 19. öldin
* **20. öldin 21. öldin
 |
| Áratugir: | * 1941–1950
* 1951–1960
* **1961–1970 1971–1980
* 1981–1990
 |
| Ár: | * 1966
* 1967
* 1968
* **1969 1970
* 1971
* 1972
 |

Árið **1969** (**MCMLXIX** í rómverskum tölum) var 69. ár 20. aldar og almennt ár sem hófst á miðvikudegi.

## Atburðir

### Janúar

Richard Nixon sver eið að bandarísku stjórnarskránni.
* 1. janúar - Virðisaukaskattur tók við af söluskatti í Svíþjóð.
* 2. janúar - Ástralski fjölmiðlamógúllinn Rupert Murdoch keypti breska tímaritið *News of the World*.
* 4. janúar - Spánn lét Marokkó eftir stjórn útlendunnar Ifni.
* 5. janúar - Ariana Afghan Airlines flug 701 hrapaði á hús í aðflugi að Heathrow í London með þeim afleiðingum að 50 farþegar og tveir íbúar hússins létust.
* 5. janúar - Sovéska geimkönnunarfarið *Venera 5* hóf ferð sína til Venus.
* 12. janúar - Herlögum var lýst yfir í Madríd og yfir 300 háskólastúdentar handteknir.
* 12. janúar - Fyrsta breiðskífa bresku sveitarinnar Led Zeppelin, *Led Zeppelin*, kom út í Bandaríkjunum.
* 14. janúar - Sovétríkin sendu *Sojús 4* út í geim.
* 15. janúar - Sovétríkin sendu *Sojús 5* af stað.
* 16. janúar - *Sojús 5* lagðist að *Sojús 4* og tveir geimfarar fluttu sig yfir, sem var í fyrsta sinn sem það var gert.
* 16. janúar - Háskólaneminn Jan Palach kveikti í sér á Venseslástorgi í Prag til að mótmæla innrás Sovétmanna í Tékkóslóvakíu. Hann lést af sárum sínum þremur dögum síðar.
* 20. janúar - Richard Nixon tók við embætti Bandaríkjaforseta.
* 22. janúar - Viktor Iljin reyndi að myrða Leoníd Bresnjev í Moskvu.
* 26. janúar - Elvis Presley tók upp lagið „Long Black Limousine“ í stúdíóí í Memphis, sem var fyrsta lagið í röð endurkomulaga sem komu út á plötunum *From Elvis in Memphis* og *Back in Memphis*.
* 27. janúar - 14 menn, þar af 9 gyðingar, voru teknir af lífi í Bagdad fyrir að hafa njósnað fyrir Ísrael.
* 27. janúar - Mótmælendapresturinn og sambandssinninn Ian Paisley var handtekinn og fangelsaður í þrjá mánuði fyrir að hafa staðið fyrir ólöglegri samkomu.
* 28. janúar - Olíulekinn í Santa Barbara 1969: 80-100.000 tunnur af olíu runnu út í sjó við Santa Barbara í Kaliforníu. Atvikið varð öldungadeildarþingmanninum Gaylord Nelson innblástur að fyrsta Degi jarðar árið 1970.
* 30. janúar - Bítlarnir komu í síðasta sinn fram opinberlega á tónleikum á þaki Apple Records í London.

### Febrúar

Inger Nilsson í hlutverki Línu langsokks.
* 4. febrúar - Yasser Arafat var kjörinn leiðtogi Frelsissamtaka Palestínu í Kaíró.
* 7. febrúar - Norska dagblaðið *Klassekampen* hóf útgáfu sína.
* 8. febrúar - Leikin sjónvarpsþáttaröð um *Línu langsokk* hóf göngu sína í sænska ríkissjónvarpinu og sló í gegn.
* 9. febrúar - Boeing 747-þota flaut jómfrúarflug sitt.
* 11. febrúar - Sjóher Ítalíu hertók örríkið Isola delle Rose undan strönd Rímíní og eyðilagði með sprengjum.
* 13. febrúar - Aðskilnaðarsinnar í Front de libération du Québec settu sprengju af stað í kauphöllinni í Montreal.
* 14. febrúar - Páll 6. páfi gaf úr páfabréfið *Mysterii Paschalis* sem endurskipulagði kirkjuár kaþólsku kirkjunnar og afnam messudaga margra dýrlinga.
* 17. febrúar - Bandaríski kafarinn Berry L. Cannon lést úr koldíoxíðeitrun þar sem hann vann við SEALAB III-rannsóknarstöðina í Kaliforníu.
* 24. febrúar - Marskönnunarfarinu *Mariner 6* var skotið á loft.

### Mars

Jómfrúarflug Concorde-þotu í Frakklandi.
* 2. mars - Concorde-þota flaug jómfrúarflug sitt.
* 3. mars - Mannaða geimfarið *Apollo 9* var sent á loft til að prófa tungllendingarfarið.
* 3. mars - Palestínumaðurinn Sirhan Sirhan játaði fyrir rétti að hafa myrt Robert F. Kennedy.
* 4. mars - Dómstóll í Flórída gaf út handtökutilskipun á hendur Jim Morrison fyrir ósæmilegt athæfi á tónleikum The Doors þremur dögum áður.
* 16. mars - Viasa flug 742 hrapaði á íbúðahverfi í Maracaibo í Venesúela með þeim afleiðingum að allir 84 um borð létust auk 71 á jörðu niðri.
* 17. mars - Golda Meir varð fyrsti kvenforsætisráðherra Ísraels.
* 18. mars - Breakfast-aðgerðin: Bandarískar flugvélar hófu leynilegar sprengjuárásir á Kambódíu.
* 20. mars - John Lennon og Yoko Ono giftu sig á Gíbraltar.
* 24. mars - Marskönnunarfarinu *Mariner 7* var skotið á loft.
* 26. mars - Skátafélagið Landnemar var stofnað í Hlíðum í Reykjavík.
* 29. mars - Fjórir flytjendur fengu jafnmörg atkvæði í fyrsta sætið í Söngvakeppni evrópskra sjónvarpsstöðva 1969.
* 31. mars - Ísfyrirtækið Kjörís tók til starfa í Hveragerði.
* 31. mars - 153 kolanámumenn fórust í Barroterán-slysinu í Mexíkó.

### Apríl

* 4. apríl - Hjartaskurðlæknirinn Denton Cooley setti fyrsta gervihjartað í mann.
* 7. apríl - Fyrsti RFC-staðallinn fyrir ARPANET kom út.
* 9. apríl - 300 meðlimir stúdentahreyfingarinnar Students for a Democratic Society tóku yfir stjórnarbyggingu Harvard-háskóla.
* 13. apríl - Sporvagnakerfi Brisbane var lagt niður eftir 84 ára starfsemi.
* 17. apríl - Alexander Dubček neyddist til að segja af sér sem aðalritari tékkneska kommúnistaflokksins.
* 19. apríl - Hörð átök urðu milli NICRA og lögreglu á Norður-Írlandi. Einn kaþólskur mótmælandi lést eftir barsmíðar lögreglu.
* 20. apríl - Þjórsárdalsför: Skúli Thoroddsen læknir skoraði Bretadrottningu á hólm.
* 20. apríl - Breskir hermenn komu til Ulster til að aðstoða lögregluna á Norður-Írlandi.
* 22. apríl - Robin Knox-Johnston varð fyrstur til að sigra einmenningssiglingakeppni umhverfis hnöttinn án áningar.
* 24. apríl - British Leyland kynnti sinn fyrsta bíl, Austin Maxi, í Oporto í Portúgal.
* 28. apríl - Charles de Gaulle sagði af sér forsetaembætti eftir ósigur í þjóðaratkvæðagreiðslu um breytingar á frönsku stjórnarskránni.

### Maí

Byggingar í rúst á Curaçao.
* 1. maí - Bandaríska örgjörvafyrirtækið AMD var stofnað í Kaliforníu.
* 2. maí - Áætlunarskipið *Queen Elizabeth 2* hélt í jómfrúarferð sína frá Southampton til New York.
* 4. maí - Forseti Indlands, Zakir Husain, fékk hjartaáfall og lést.
* 6. maí - Limafjarðargöngin í Danmörku voru opnuð fyrir umferð.
* 8. maí - Sædýrasafnið í Hafnarfirði var opnað almenningi.
* 10. maí - Víetnamstríðið: Orrustan um Hamborgarahæð hófst.
* 15. maí - Bandarískur táningur lést úr óþekktum sjúkdómi sem síðar var talinn vera fyrsta tilfelli alnæmis í Bandaríkjunum.
* 16. maí - Sovéska könnunarfarið *Venera 5* lenti á Venus.
* 17. maí - *Venera 6* flaug inn í lofthjúp Venus og sendi þaðan loftslagsgögn þar til loftþrýstingurinn kramdi flaugina.
* 20. maí - Rosariazo: 4000 manns gengu mótmælagöngu í Rosario í Argentínu. 15 ára unglingur lést í áhlaupi lögreglu á mótmælin.
* 23. maí - The Who gáfu út rokkóperuna *Tommy*.
* 25. maí - Verðlaunakvikmynd John Schlesinger, *Midnight Cowboy*, var frumsýnd.
* 25. maí - *Ra I*-leiðangur Thor Heyerdahl hélt af stað frá Marokkó.
* 25. maí - Herforinginn Ja'far al-Nimeyri leiddi valdarán í Súdan.
* 26. maí - John Lennon og Yoko Ono hófu önnur Bed-In-mótmæli á hóteli í Montreal. Lennon samdi lagið „Give Peace a Chance“ við það tækifæri.
* 26. maí - Andesbandalagið var stofnað í Suður-Ameríku.
* 26. maí - *Apollo 10* sneri aftur til jarðar eftir prófanir fyrir áætlaða tungllendingu.
* 30. maí - Danmörk varð fyrsta land heims sem afnam bann við klámi.
* 31. maí - Uppreisnin á Curaçao hófst.

### Júní

Víkingaskipasafnið í Hróarskeldu.
* 3. júní - Á heræfingu á vegum SEATO sigldi ástralska flugmóðurskipið *HMAS Melbourne (R21)* á bandaríska tundurspillinn *USS Frank E. Evans* í Suður-Kínahafi með þeim afleiðingum að 74 bandarískir sjóliðar létust.
* 8. júní - Stálöndin birtist í fyrsta sinn í ítalskri útgáfu *Syrpu*.
* 8. júní - Francisco Franco fyrirskipaði lokun landamæranna að Gíbraltar vegna þjóðaratkvæðagreiðslu um fullveldi hjálendunnar. Landamærin voru lokuð til 1982.
* 8. júní - Bandaríkjaforseti, Richard Nixon, og forseti Suður-Víetnam, Nguyễn Văn Thiệu, hittust á Midway-eyju þar sem Nixon tilkynnti um brotthvarf 25.000 bandarískra hermanna frá Víetnam.
* 15. júní - Georges Pompidou var kjörinn forseti Frakklands.
* 17. júní - Boris Spasskíj varð heimsmeisari í skák eftir sigur á Tigran Petrosian.
* 18. júní - Bandarísku hryðjuverkasamtökin Weather Underground voru stofnuð.
* 20. júní - Víkingaskipasafnið í Hróarskeldu var opnað almenningi.
* 23. júní - Ítalska tímaritið *il manifesto* hóf göngu sína.
* 24. júní - Bretland og Ródesía lögðu niður stjórnmálasamband eftir þjóðaratkvæðagreiðslu um stjórnarskrárbreytingar.
* 24. júní - Vivian Strong, 14 ára svört stúlka, var skotin til bana af lögreglumanni í Omaha sem leiddi til þriggja daga uppþota.
* 24. júní - Danir höfnuðu því í þjóðaratkvæðagreiðslu að 18 ára fengju kosningarétt með miklum meirihluta.
* 27. júní - Kynlíf samkynhneigðra varð löglegt í Kanada.
* 28. júní - Stonewall-uppþotin brutust út í New York-borg.

### Júlí

Buzz Aldrin heilsar bandaríska fánanum á Tunglinu.
* Júlí - Hreyfingin Gay Liberation Front var stofnuð í New York-borg.
* 1. júlí - Borðtennisdeild KR var stofnuð í Reykjavík.
* 1. júlí - Karl Bretaprins var gerður prins af Wales í kastalanum Caernarfon.
* 3. júlí - Einn af stofnendum Rolling Stones, Brian Jones, drukknaði í sundlaug sinni í Sussex á Englandi.
* 4. júlí - Dýrahringsmorðinginn myrti tvö ungmenni á bílastæði nálægt Vallejo í Kaliforníu.
* 5. júlí - Þróunarráðherra Keníu, Tom Mboya, var myrtur sem leiddi til uppþota í helstu borgum landsins.
* 8. júlí - Víetnamstríðið: Bandaríkjaher hóf brottflutning herliðs frá Suður-Víetnam.
* 10. júlí - Þríbytna Donald Crowhurst, *Teignmouth Electron*, fannst á reki í miðju Atlantshafi. Talið er að Crowhurst hafi framið sjálfsmorð með því að stökkva fyrir borð.
* 14. júlí - Fótboltastríðið hófst milli El Salvador og Hondúras.
* 14. júlí - Bandaríski seðlabankinn tók 500-, 1000-, 5000- og 10.000-dala seðla opinberlega úr umferð, en prentun slíkra seðla var hætt 1945.
* 18. júlí - Áhöfn reyrskipsins *Ra I* yfirgaf skipið eftir misheppnaða tilraun til að sigla því yfir Atlantshafið.
* 19. júlí - John Fairfax kom að landi í Flórída eftir að hafa fyrstur manna róið yfir Atlantshafið á árabátnum *Britannia*.
* 19. júlí - Forsætisráðherra Indlands, Indira Gandhi, lét þjóðnýta fjórtán stærstu banka landsins.
* 20. júlí - Belgíski hjólreiðamaðurinn Eddy Merckx sigraði Tour de France-keppnina í fyrsta sinn.
* 20. júlí - Lendingarfar geimfarsins *Apollo 11* lenti á Tunglinu með geimfarana Buzz Aldrin og Neil Armstrong um borð.
* 21. júlí - Neil Armstrong steig fyrstur manna fæti á Tunglið og mælti hin fleygu orð „Þetta er lítið skref fyrir mann, en stórt skref fyrir mannkyn“.
* 22. júlí - Spænski einræðisherrann Francisco Franco útnefndi Juan Carlos prins sem eftirmann sinn.
* 30. júlí - Richard Nixon kom í óvænta heimsókn til Suður-Víetnam til að funda með Nguyễn Văn Thiệu og bandarískum herforingjum.
* 31. júlí - Páll 6. páfi kom til Entebbe í Úganda í fyrstu heimsókn páfa til Afríkulands.

### Ágúst

Woodstock-tónlistarhátíðin.
* 5. ágúst - Ómannaða geimfarið *Mariner 5* flaug framhjá plánetunni Mars í 3.524 km fjarlægð.
* 5. ágúst - Áhlaup lögreglu á Lonesome Cowboys í Atlanta í Georgíu leiddi til upphafs Atlanta Pride-göngunnar.
* 8. ágúst - Fræg ljósmynd Iain Macmillan af Bítlunum var tekin á gangbraut á Abbey Road.
* 8. ágúst - Nokkrar sprengjur sprungu um borð í lestum á Ítalíu með þeim afleiðingum að 12 særðust. Þær reyndust síðar hafa verið á vegum hægriöfgasamtakanna Ordine Nuovo.
* 9. ágúst - Meðlimir Manson-fjölskyldunnar myrtu leikkonuna Sharon Tate og fjóra aðra á heimili hennar í Los Angeles.
* 10. ágúst - Meðlimir Manson-fjölskyldunnar myrtu hjónin Leno og Rosemary LaBianca í Los Angeles.
* 12. ágúst - Bogside-bardaginn braust út í Derry á Norður-Írlandi eftir göngu bræðrafélagsins Apprentice Boys of Derry.
* 13. ágúst - Landamæraátök brutust út milli Sovétríkjanna og Kína.
* 14. ágúst - Banner-aðgerðin hófst á því að breskir hermenn voru sendir til Norður-Írlands. Aðgerðin stóð í 37 ár.
* 15. ágúst - Geimrannsóknastofnun Indlands var stofnuð.
* 15. ágúst - Woodstock-tónlistarhátíðin hófst í New York-fylki í Bandaríkjunum.
* 17. ágúst - Fellibylurinn Camille gekk á land við Mississippi með þeim afleiðingum að 248 fórust.
* 18. ágúst - Fyrsti Long John Silver's-veitingastaðurinn var opnaður í Kentucky.
* 21. ágúst - Fyrsta Gap-búðin var opnuð í San Francisco.
* 24. ágúst - V. V. Giri var kosinn forseti Indlands.
* Hljómsveitin Earth frá Birmingham breytti nafni sínu í Black Sabbath.

### September

Willy Brandt talar við fjölmiðla eftir kosningarnar í Þýskalandi.
* 1. september - Valdaránið í Líbíu 1969: Muammar Gaddafi leiddi herforingjabyltingu í Líbíu.
* 2. september - Heita haustið hófst á Ítalíu með mótmælum eftir að bílaframleiðandinn Fiat rak 25.000 verkamenn.
* 5. september - Bandaríski liðþjálfinn William Calley var dæmdur sekur um morð vegna fjöldamorðsins í My Lai í Víetnam.
* 6. september - Fyrstu kvenstúdentarnir hófu nám við Princeton-háskóla í Bandaríkjunum.
* 13. september - Bandarísku teiknimyndaþættirnir *Scooby-Doo* hófu göngu sína á CBS.
* 20. september - John Lennon tilkynnti á fundi með Bítlunum að hann hygðist hætta í hljómsveitinni.
* 22. september - Ofsaveður gekk yfir Skandinavíu með þeim afleiðingum að 13 létust og miklar skemmdir urðu í Noregi, Danmörku og Svíþjóð.
* 23. september - Bandaríska kvikmyndin *Butch Cassidy and the Sundance Kid* var frumsýnd.
* 24. september - Réttarhöld hófust yfir áttmenningunum frá Chicago.
* 25. september - Flutningafyrirtækið DHL var stofnað í Kaliforníu.
* 26. september - Síðasta breiðskífa Bítlanna, *Abbey Road*, kom út.
* 26. september - 100 börn í Danmörku og Svíþjóð fengu bætur frá lyfjafyrirtækinu Astra vegna aukaverkana svefnlyfsins Neurosedyn.
* 27. september - Dýrahringsmorðinginn stakk tvö ungmenni við Lake Berryessa í Kaliforníu. Annað þeirra lifði árásina af.
* 28. september - Murchison-loftsteinninn féll til jarðar í Ástralíu.
* 28. september - Willy Brandt varð kanslari Þýskalands í samsteypustjórn sósíaldemókrata og frjálsra demókrata.
* 29. september - Tulbagh-jarðskjálftinn, stærsti jarðskjálfti í sögu Suður-Afríku, olli miklum skemmdum og 12 dauðsföllum í suðvesturhluta landsins.

### Október

Mótmæli gegn Víetnamstríðinu í Washington D.C.
* 1. október - Gagnfræðaskólinn Þinghólsskóli tók til starfa í Kópavogi.
* 1. október - Olof Palme var kjörinn formaður sænska jafnaðarmannaflokksins.
* 1. október - Neðanjarðarlestin í Beijing hóf starfsemi.
* 3. október - Smyrlabjargaárvirkjun var formlega gangsett á Íslandi.
* 3. október - Sjónvarpsturninn í Berlín var vígður.
* 5. október - Fyrsti þáttur *Monty Python's Flying Circus* fór í loftið á sjónvarpsstöðinni BBC1.
* 9. október - Dagar reiði: Þjóðvarðliðið í Illinois var kallað saman vegna mótmæla með þátttöku Weather Underground í Chicago vegna réttarhalda yfir áttmenningunum frá Chicago.
* 10. október - Platan *In the Court of the Crimson King* kom út með hljómsveitinni King Crimson, tímamótaverk í framsæknu rokki.
* 11. október - Dýrahringsmorðinginn skaut leigubístjórann Paul Stine til bana í Presidio Heights í San Francisco. Þetta var síðasta morð raðmorðingjans sem vitað er um.
* 9. október - Tage Erlander hætti sem forsætisráðherra Svíþjóðar eftir 23 ár í embætti.
* 15. október - Þúsundir tóku þátt í mótmælum gegn Víetnamstríðinu víðs vegar um Bandaríkin undir yfirskriftinni Frestur til að ljúka stríðinu í Víetnam.
* 17. nóvember - Málverki eftir Caravaggio, *Fæðing Jesú með dýrlingunum Lárentíusi og Frans*, var rænt úr kirkju í Palermó, líklega af sikileysku mafíunni.
* 20. október - Fyrstu rannsóknarniðurstöður sem sýndu að róteindir væru samsettar úr minni eindum, kvörkum, voru birtar.
* 21. október - Willy Brandt varð Þýskalandskanslari.
* 21. október - Herforinginn Siad Barre náði völdum í Sómalíu sex dögum eftir morðið á forsetanum Abdirashid Ali Shermarke.
* 22. október - Hlerunarmiðstöð leyniþjónustu danska hersins var afhjúpuð í kjallara Kaupmannahafnarháskóla í Kejsergade.
* 25. október - Samtökin Landvernd voru stofnuð.
* 29. október - Fyrstu boðin voru send með ARPANET, fyrirrennara Internetsins.

### Nóvember

Bandaríski geimfarinn Alan L. Bean við það að stíga á tunglið.
* 10. nóvember - Bandarísku sjónvarpsþættirnir *Sesame Street* hófu göngu sína á PBS.
* 14. nóvember - Síðasta farþegaskip United States Lines, *SS United States*, var tekið úr notkun.
* 15. nóvember - Sovéski kjarnorkukafbáturinn *K-19* rakst á bandaríska kafbátinn *USS Gato* á 60 metra dýpi í Barentshafi.
* 19. nóvember - Tveir bandarískir geimfarar frá *Apollo 12* lentu á tunglinu í Stormahafinu.
* 19. nóvember - Knattspyrnumaðurinn Pelé skoraði sitt 1000. mark.
* 19. nóvember - Víetnamstríðið: Bandaríska dagblaðið *The Plain Dealer* gaf út ljósmyndir af myrtum þorpsbúum frá My Lai-fjöldamorðinu.
* 19. nóvember - Frumbygginn og aðgerðasinninn Richard Oakes settist að í hinu yfirgefna Alcatraz-fangelsi ásamt 90 öðrum.
* 21. nóvember - Bandaríkin og Japan samþykktu yfirtöku japanskra yfirvalda á eyjunni Okinawa árið 1972.
* 21. nóvember - Fyrsta stöðuga ARPANET-tengingin var gerð milli tölva í Kaliforníuháskóla í Los Angeles og Stanford Research Institute.
* 24. nóvember - SALT-viðræðurnar milli Bandaríkjanna og Sovétríkjanna um takmörkun vopnakapphlaupsins hófust í Helsinki.

### Desember

Afgreiðslusalur bankans við Piazza Fontana eftir sprenginguna.
* 2. desember - Fyrsta farþegaflug Boeing 747-risaþotu fór fram.
* 4. desember - Tveir meðlimir Svörtu hlébarðanna, Fred Hampton og Martin Clark, voru skotnir til bana af lögreglumönnum þar sem þeir sváfu.
* 6. desember - Meredith Hunter var myrt af öryggisvörðum á rokkhátíðinni Altamont Free Concert sem Rolling Stones stóðu fyrir í Kaliforníu.
* 12. desember - Blóðbaðið á Piazza Fontana: 17 létust og 88 slösuðust þegar sprengja sprakk í höfuðstöðvum Banca Nazionale dell'Agricoltura í Mílanó. Tvær sprengjur í viðbót sprungu í Róm hálftíma síðar.
* 12. desember - Danmörk varð fyrsta land í heimi sem lögleiddi klámljósmyndir.
* 15. desember - Tveir anarkistar, Pietro Valpreda og Giuseppe Pinelli, voru handteknir og sakaðir um sprengingarnar í Róm. Pinelli féll út um glugga á lögreglustöðinni og lést, sem varð Dario Fo innblástur að leikritinu *Stjórnleysingi ferst af slysförum*.
* 16. desember - Dauðarefsingar voru afnumdar í Bretlandi.
* 23. desember - Olíufyrirtækið Phillips Petroleum uppgötvaði olíu Norðursjó við strendur Noregs.
* 24. desember - Nígeríuher náði síðustu höfuðborg Bíafra, Umuahia, á sitt vald.

## Fædd

* 1. janúar - Verne Troyer, bandarískur leikari (d. 2018).
* 3. janúar - Michael Schumacher, þýskur akstursíþróttamaður.
* 4. janúar - Thor Aspelund, íslenskur stærðfræðingur.
* 5. janúar - Marilyn Manson, bandarískur söngvari.
* 6. janúar - Bergur Þór Ingólfsson, íslenskur leikari.
* 14. janúar - Dave Grohl, bandarískur tónlistarmaður.
* 14. janúar - Jason Bateman, bandarískur leikari.
* 15. janúar - Kellita Smith, bandarísk leikkona.
* 17. janúar - Tiësto, hollenskur plötusnúður.
* 18. janúar - Ever Palacios, kólumbískur knattspyrnumaður.
* 24. janúar - Hilmir Snær Guðnason, íslenskur leikari.
* 27. janúar - Patton Oswalt, bandarískur leikari.
* 29. janúar - Wagner Lopes, brasilískur knattspyrnumaður.
* 29. janúar - Motohiro Yamaguchi, japanskur knattspyrnumaður.
* 6. febrúar - Eiríkur Bergmann, íslenskur stjórnmálafræðingur.
* 8. febrúar - Mary McCormack, bandarísk leikkona.

Jennifer Aniston.
* 11. febrúar - Jennifer Aniston, bandarísk leikkona.
* 11. febrúar - Yoshiyuki Hasegawa, japanskur knattspyrnumaður.
* 22. febrúar - Hugo López-Gatell Ramírez, mexíkóskur læknir.
* 1. mars - Javier Bardem, spænskur leikari.
* 4. mars - Heimir Guðjónsson, íslenskur knattspyrnumaður.
* 5. mars - Juan Carlos Villamayor, paragvæskur knattspyrnumaður.
* 6. mars - Jintara Poonlarp, taílensk söngkona.
* 9. mars - Andrej Panadić, króatískur knattspyrnumaður.
* 10. mars - Paget Brewster, bandarísk leikkona.
* 26. mars - Almir de Souza Fraga, brasilískur knattspyrnumaður.
* 27. mars - Pauley Perrette, bandarísk leikkona.
* 6. apríl - Paul Rudd, bandarískur leikari.
* 14. apríl - Guðfinna Jóhanna Guðmundsdóttir, íslensk stjórnmálakona.
* 14. apríl - Emre Altuğ, tyrkneskur söngvari.
* 16. apríl - Michael Baur, austurrískur knattspyrnumaður.
* 19. apríl - Hiromitsu Isogai, japanskur knattspyrnumaður.
* 20. apríl - Geir Björklund, norskur blaðamaður.
* 25. apríl - Renée Zellweger, bandarísk leikkona.
* 28. apríl - Elliði Vignisson, íslenskur stjórnmálamaður.
* 30. apríl - Brynhildur Pétursdóttir, alþingiskona.
* 1. maí - Wes Anderson, bandarískur kvikmyndaleikstjóri.
* 1. maí - Yasuyuki Moriyama, japanskur knattspyrnumaður.
* 4. maí - Vitaliy Parakhnevych, úkraínskur knattspyrnumaður.
* 6. maí - Vlad Filat, moldóvskur stjórnmálamaður.
* 14. maí - Cate Blanchett, áströlsk leikkona.
* 16. maí - Tucker Carlson, bandarískur þáttastjórnandi.
* 18. maí - Antônio Carlos Zago, brasilískur knattspyrnumaður.
* 19. maí - Thomas Vinterberg, danskur leikstjóri.
* 22. maí - Michael Kelly, bandarískur leikari.
* 22. maí - Carl Craig, bandarískur tónlistarmaður.
* 24. maí - Bjarni Ómar, íslenskur tónlistarmaður.
* 31. maí - Benedikt Erlingsson, íslenskur leikari.
* 7. júní - Kim Rhodes, bandarísk leikkona.
* 7. júní - Jóakim Danaprins.
* 11. júní - Peter Dinklage, bandarískur leikari.
* 14. júní - Steffi Graf, þýsk tenniskona.
* 15. júní - Oliver Kahn, þýskur knattspyrnumaður.
* 15. júní - Bashar Warda, íraskur biskup.
* 19. júní - Yoshiaki Sato, japanskur knattspyrnumaður.
* 23. júní - Martin Klebba, bandarískur leikari.
* 24. júní - Sissel Kyrkjebø, norsk söngkona.
* 25. júní - Yasuto Honda, japanskur knattspyrnumaður.
* 26. júní - Steven Brand, skoskur leikari.
* 28. júní - Katla María, íslensk söngkona.
* 2. júlí - Steinunn Ólína Þorsteinsdóttir, íslensk leikkona.
* 7. júlí - Joe Sakic, kanadískur fyrrum íshokkíleikmaður.
* 7. júlí - Shiro Kikuhara, japanskur knattspyrnumaður.
* 13. júlí - Ken Jeong, bandarískur leikari.
* 15. júlí - Alexander Vasilyev, rússneskur söngvari.
* 24. júlí - Jennifer Lopez, bandarísk leik- og söngkona.
* 28. júlí - Jón Arnar Magnússon, íslenskur frjálsíþróttamaður.
* 2. ágúst - Þórir Gunnarsson, íslenskur bassaleikari.
* 18. ágúst
	+ Edward Norton, bandarískur leikari.
	+ Christian Slater, bandarískur leikari.
* 19. ágúst - Matthew Perry, kanadísk-bandarískur leikari.
* 20. ágúst - Billy Gardell, bandarískur leikari.

Daníel Ágúst.
* 26. ágúst - Daníel Ágúst Haraldsson, íslenskur söngvari.
* 26. ágúst - Melissa McCarthy, bandarísk leikkona.
* 27. ágúst - Christine O'Donnell, bandarísk stjórnmálakona.
* 28. ágúst - Jack Black, bandarískur leikari.
* 31. ágúst - Jonathan LaPaglia, ástralskur leikari.
* 5. september - Rúnar Kristinsson, íslenskur knattspyrnumaður.
* 5. september - Leonardo Araújo, brasilískur knattspyrnumaður.
* 6. september - Norio Omura, japanskur knattspyrnumaður.
* 7. september - Diane Farr, bandarísk leikkona.
* 17. september - Bismarck Barreto Faria, brasilískur knattspyrnumaður.
* 19. september - Jóhann Jóhannsson, íslenskur tónlistarmaður (d. 2018).
* 20. september - Richard Witschge, hollenskur knattspyrnumaður.
* 22. september - Sjöfn Evertsdóttir, íslensk leikkona.
* 25. september - Dofri Hermannsson, íslenskur leikari.
* 29. september - Tore Pedersen, norskur knattspyrnumaður.
* 29. september - Ivica Vastić, austurrískur knattspyrnumaður.
* 1. október - Zach Galifianakis, bandarískur leikari.
* 3. október - Gwen Stefani, bandarísk söngkona.
* 3. október - Janel Moloney, bandarísk leikkona.
* 4. október - Róbert Wessman, íslenskur athafnamaður.
* 5. október - Ásta Kristjana Sveinsdóttir, íslenskur heimspekingur.
* 7. október - Yoshihiro Natsuka, japanskur knattspyrnumaður.
* 10. október - Loren Bouchard, bandarískur kvikari.
* 11. október - Konstantínus Hollandsprins.
* 12. október - Željko Milinovič, slóvenskur knattspyrnumaður.
* 19. október - Trey Parker, bandarískur leikari og handritshöfundur.
* 19. október - Pedro Castillo, perúskur stjórnmálamaður.
* 4. nóvember - Matthew McConaughey, bandarískur leikari.
* 4. nóvember - Samantha Smith, bandarísk leikkona.
* 5. nóvember - Pat Kilbane, bandarískur leikari.
* 10. nóvember - Ellen Pompeo, bandarísk leikkona.
* 10. nóvember - Jens Lehmann, þýskur knattspyrnumaður.
* 13. nóvember - Gerard Butler, skoskur leikari.
* 22. nóvember - Þorsteinn Víglundsson, íslenskur stjórnmálamaður.
* 27. nóvember - Hernán Gaviria, kólumbískur knattspyrnumaður (d. 2002).
* 4. desember - Jay-Z, bandarískur rappari.
* 11. desember - Viswanathan Anand, indverskur skákmaður.
* 11. desember - Max Martini, bandarískur leikari.
* 14. desember - Archie Kao, bandarískur leikari.
* 24. desember - Ed Miliband, breskur stjórnmálamaður.
* 27. desember
	+ Gunnar Gunnsteinsson, íslenskur leikari.
	+ Linda Pétursdóttir, íslensk fegurðardrottning.
	+ Sarah Vowell, bandarísk leikkona.
* 28. desember - Linus Torvalds, finnskur tölvunarfræðingur.
* 30. desember - Kersti Kaljulaid, eistneskur stjórnmálamaður.
* 31. desember - Njáll Trausti Friðbertsson, íslenskur stjórnmálamaður.

## Dáin

* 5. janúar - Samúel Jónsson, íslenskur myndlistarmaður (f. 1884).
* 30. janúar - Dominique Pire, belgískur munkur (f. 1910).
* 23. febrúar - Sád bin Abdul Aziz al-Sád, konungur Sádi-Arabíu (f. 1902).
* 26. febrúar - Karl Jaspers, þýskur geðlæknir og heimspekingur (f. 1883).
* 26. febrúar - Levi Eshkol, ísraelskur stjórnmálamaður (f. 1895).
* 28. mars - Dwight D. Eisenhower, 34. forseti Bandaríkjanna (f. 1890).
* 2. maí - Franz von Papen, þýskur stjórnmálamaður (f. 1879).
* 29. maí - Ásmundur Guðmundsson, íslenskur biskup (f. 1888).
* 22. júní - Judy Garland, bandarísk söng- og leikkona (f. 1922).

Walter Gropius.
* 5. júlí - Walter Gropius, þýskur arkitekt (f. 1883).
* 31. júlí - Júlíus Havsteen, íslenskur lögreglustjóri og sýslumaður (f. 1886).
* 9. ágúst - Sharon Tate, bandarísk leikkona (f. 1943).
* 17. ágúst - Ludwig Mies van der Rohe, þýskur arkitekt (f. 1886).
* 31. ágúst - Rocky Marciano, bandarískur hnefaleikamaður (f. 1923).
* 2. september - Ho Chi Minh, forseti og forsætisráðherra Víetnam (f. 1890).
* 6. september - Arthur Friedenreich, brasilískur knattspyrnumaður (f. 1892).
* 2. október - Sigurbergur Elísson, formaður Knattspyrnufélagsins Fram (f. 1899).
* 5. október - Skúli Guðmundsson, íslenskur stjórnmálamaður (f. 1900).
* 11. október - Enrique Ballesteros, úrúgvæskur knattspyrnumaður (f. 1905).
* 21. október-
	+ Jack Kerouac, bandarískur rithöfundur (f. 1922).
	+ Wacław Sierpiński, pólskur stærðfræðingur (f. 1882).
* 12. nóvember - José Piendibene, úrúgvæskur knattspyrnumaður og þjálfari (f. 1890).

## Nóbelsverðlaunin

* Eðlisfræði - Murray Gell-Mann
* Efnafræði - Derek H. R. Barton, Odd Hassel
* Læknisfræði - Max Delbrück, Alfred D. Hershey, Salvador E. Luria
* Bókmenntir - Samuel Beckett
* Friðarverðlaun - Alþjóðavinnumálastofnunin
* Hagfræði - Ragnar Frisch, Jan Tinbergen